Orfo de la turka alianco, politike malfortigita, la PDK sukcesis kompensi la relativan plifortigon de ties kurdaj rivaloj kaptante la ĉefan parton de la okcidenta helpo kaj profitante la subtenon de la koalicio formita por kontraŭstari la OIŜ. La politika organizo de s-ro Barzani regas la ĉefurbon Arbil kaj ties flughavenon, devigan enirejon de la internacia helpo. Ĝi tiel kanaligas siafavore la subtenon de Usono kaj pluraj eŭropaj ŝtatoj por ĉiuj kurdoj de Irako. Samtempe, la UPK restas aparte ; kaj la PLK, konsiderata de la okcidentanoj kiel terorisma organizaĵo, teorie povas esperi nenion.